tomron87/hebrew-wikipedia-sentences-corpus huggingface dataset:
בדצמבר 2006 עבר סופית החוק ליצירת שני מחוזות חדשים, מחוז לוס ריוס שהיה עד אז חלק ממחוז לוס לאגוס, ומחוז אריקה ופרינאקוטה, שהיה עד אז חלק ממחוז טרפקה, ובאוקטובר 2007 נכנסה החלוקה החדשה לתוקף.
באוגוסט 2017 הוחלט על יצירת מחוז נוסף, מחוז ניובלה, ממה שהיה עד אז פרובינציית ניובלה שבמחוז ביוביו.
ובספטמבר 2018 נכנסה החלוקה החדשה לתוקף.
מספור המחוזות כבר לא נעשה בהתאם לחלוקה מצפון לדרום, בעקבות המחוזות שנוספו ב-2007 ולא תאמו את הסדר הגאוגרפי, ובשנת 2018 הוסרו משמות המחוזות הספרות הרומיות לחלוטין.
מבחינה מנהלית סיירה לאון מחולקת ל-4 מחוזות (Province) ואזור מיוחד אחד.
המחוזות מחולקים ל-12 נפות המחולקות לצ'יפדומים.
מבחינה מנהלית ניז'ר מחולקת ל-7 מחוזות (région) ואזור עיר הבירה.
מבחינה מנהלית, נמיביה מחולקת ל-14 מחוזות (région).
מבחינה מנהלית סאו טומה ופרינסיפה מחולקת ל-7 מחוזות (Region) מהם 6 באי הגדול.
מס' שם בירה שטח אוכלוסייה (נכון ל-2020)שם בשפת המקור 1 אקווה גרנדה סאו טומה16.5 80,908 Água Grande 2 מקנטגאלו סנטנה119 20,202 Cantagalo 3 קאוה סאו ג'ואהדוס אנגולרס2677,523Caué 4 למבה נווס229 39,856 Lemba 5 לובטה סגואדלופה10516,940Lobata 6 מה זוצ'י טרינדייד122 52,967 Mé-Zóchi 7 פרינסיפה סנטו אנטוניו1428,778Autonomous Region of Príncipe
סיישל מחולקת מנהלית ל-26 מחוזות (district).
שמונה מחוזות מהווים את עיר הבירה ויקטוריה וגם 14 נוספים ממוקמים באי הגדול מאהה.
2 מחוזות מהווים את האי פרלין (Praslin) ושני מחוזות נוספים הם האי לה דיג והאיים החיצוניים.
מבחינה מנהלית סנגל מחולקת ל-14 מחוזות (région).
מבחינה מנהלית צ'אד מחולקת ל-23 מחוזות (région) אשר מחולקים ל-61 נפות.
עד שנת 2008 היו 18 מחוזות, 4 מחוזות נוספים הוקמו באותה שנה ובהמשך התווסף עוד מחוז.
מבחינה מנהלית סומליה מחולקת ל-18 מחוזות (gobolka).
המדינה נמצאת בעיצומה של מלחמת האזרחים וחלק משמעותי שלה לא נמצא בשליטת הממשל המרכזי.
חלק מהצדדים במלחמת האזרחים מצדדים בהפרדת השטח שבשליטתם מסומליה והכרזת עצמאות.
למרות שחלק משמעותי של המדינה אינו נמצא בשליטת הממשל המרכזי, בשנת 2023 המדינה חולקה ל-7 מדינות:
סינגפור היא עיר-מדינה בדרום-מזרח אסיה.
לצורכי התכנון העירוני היא חולקה על ידי רשות לפיתוח ל-5 אזורים.
עם הזמן, גם רשויות אחרות של העיר התחילו להשתמש בחלוקה זו.
מבחינה מנהלית העיר מחולקת ל-5 מחוזות (מרכז, צפון-מזרח, צפון-מערב, דרום מזרח, דרום-מערב).
אין חפיפה מלאה בין המחוזות לבין אזורי התכנון.
יתרה מכך, גבולות המחוזות משתנות לקראת מערכות הבחירות העירוניות.
מבחינה מנהלית סרי לנקה מחולקת ל-9 מחוזות (පළාත, פַּלָאטַה) אשר מחולקים לנפות.
מחוזות ערב הסעודית הם המחוזות האדמיניסטרטיביים המרכיבים את ערב הסעודית.
ערב הסעודית מחולקת ל-13 אזורים מנהליים (מִנְטָקָה אִדַארִיָּה, منطقة إدارية), אשר מחולקים ל-118 מחוזות משנה (מֻחַאפָזָה, תעתיק מדויק: מחאפט'ה, محافظة) המחולקים למרכזים (מַרְכַּז, مركز).
כל אזור מנהלי הוא למעשה נסיכות (אִמַארָה, إمارة) שבראשה עומד אחד מבני המלוכה הסעודית.
על החלוקה הנוכחית הוחלט בשנת 1992 בהתאם לצו המלך.
בראש כל מחוז עומד מושל שממונה על ידי המלך.
להלן רשימה של מחוזות ערב הסעודית עם פרטי המחוזות:
מבחינה מנהלית פיג'י מחולקת ל-4 מחוזות אשר מחולקים לנפות.
האי רוטומה לא שייך לאף מחוז ומהווה יחידה אוטונומית.
מס' שם בירה שם בשפת המקור אוכלוסייה נכון לשנת 2017 שטח1מחוז הצפון לאמבאסה Uttar vibhaag 131,918 6,1992מחוז המערב לוטוקה Pachchhim vibhaag319,611 6,3603מחוז המרכזסובהKendriye vibhaag337,0724,2934מחוז המזרח לבוקה Purab vibhaag 36,136 1,3765 מחוז רוטומה מוטוסה Rotuma1,594 46
מבחינה מנהלית פפואה גינאה החדשה מחולקת ל-22 מחוזות אשר מחולקים לנפות אזור הבירה ואזור אוטונומי.
מקובל לאגד את המחוזות ל-4 אזורים.
מבחינה מנהלית סמואה מחולקת ל-11 מחוזות ( itūmālō ).
חלוקה זו גובשה עוד לפני גילוי האיים על ידי האירופאים.
לכל מחוז יש מערכת חוקים (faavae) המבוססת על המנהג המקומי.
מבחינה מנהלית ניקרגואה מחולקת ל-15 מחוזות (departamento) ו-2 אזורים אוטונומיים (regione autónoma).
מבחינה מנהלית מחולקת סנט וינסנט והגרנדינים לשישה מחוזות (Parish – קהילה), שמתוכם חמישה נמצאים על האי סנט וינסנט, ואילו המחוז השישי, מחוז הגרנדינים, כולל את כל איי הגרנדינים השייכים למדינה.
מבחינה מנהלית סנט לוסיה מחולקת ל-11 מחוזות (Quarter).
מבחינה מנהלית סנט קיטס ונוויס מחולקת ל-14 מחוזות (Parish – קהילה), מתוכם שבעה נמצאים על האי סנט קיטס וחמישה על האי נוויס.
מבחינה מנהלית פנמה מחולקת ל-10 פרובינציות (provincias) ו-3 אזורי ילידים (comarcas indígenas).
כל יחידה מדרג מנהלי ראשון מחולקת לנפות.
בנוסף לכך קיימים 2 אזורי ילידים (C3 ו-C5 במפה) שהם ברמת נפה.
צפון קפריסין מחולקת לשישה מחוזות:
שם בירה שם בשפת המקור שטח (קמ"ר) אוכלוסייה הערכה לשנת 2021 1מחוז גוזליורטמורפו Güzelyurt 219 36,025 2מחוז גירנהגירנה Girne 69099,102 3מחוז לפקושהלפקושה Lefkoşa513 173,143 4מחוז מגושהגזימאוסהGazimağusa 99795,4065מחוז איסקלהאיסקלה İskele 774 46,402 6מחוז לפקה*לפקה Lefke 162 22,922
הפרד ממחוז גוזליורט בדצמבר 2016
היסטורית, מחולקת צפון אירלנד ל-6 מחוזות .
כל המחוזות נמצאים בתחומה של פרובינציית אלסטר.
לאחר רפורמה שבוצעה בשנת 1973 המחוזות לא מהווים יותר יחידה מנהלית.
עם זאת, חלוקה זו עדיין בשימוש למספר מטרות, למשל הקצאת מספרי מכוניות או לקבלת דרכון.
במדינת פלורידה שבארצות הברית ישנם 67 מחוזות.
הגדול שבמחוזות פלורידה הוא מחוז פאלם ביץ' (5,268 קמ"ר), הקטן שבהם הוא מחוז יוניון (622 קמ"ר), והמאוכלס שבהם הוא מחוז מיאמי-דייד (כ-2,554,766 תושבים).
עיר הבירה, טאלאהאסי, נמצאת במחוז לאון.
Lucie Countyפורט פירס1905280,3791,481 מחוז לאוןLeon Countyטאלאהאסי1824277,9711,728 מחוז אוסקאולהOsceola Countyקיסימי1887276,1633,424 מחוז אלאצ'ואהAlachua Countyגיינסוויל1824249,3652,264 מחוז סנט ג'ונסSt.
במדינת פנסילבניה שבארצות הברית ישנם 67 מחוזות.
הגדול שבמחוזות פנסילבניה הוא מחוז ליקומינג (3,222 קמ"ר), הקטן שבהם הוא מחוז מונטור (342 קמ"ר), והמאוכלס שבהם הוא מחוז פילדלפיה (כ-1,526,006 תושבים נכון לשנת 2010).
עיר הבירה, האריסברג, נמצאת במחוז דאופין.
בסקוטלנד שבממלכה המאוחדת יש 32 מחוזות אדמיניסטרטיביים.
הגדול שבמחוזות סקוטלנד הוא מחוז היילנד (26,119 קמ"ר), הקטן שבהם הוא דנדי סיטי (55 קמ"ר), והמאוכלס שבהם הוא הסיטי של גלאזגו (כ-593,200 תושבים נכון לשנת 2011).
עיר הבירה של סקוטלנד, אדינבורו, נמצאת במחוז אדינבורו סיטי.
חלוקה מנהלית זו קיימת מ-1 באפריל 1996.
בחלוקה המנהלית, נפאל מחולקת בדרג המשני (לאחר פרובינציות) ל-77 מחוזות.
עד 20 בספטמבר 2015 הייתה נפאל מחולקת לאזורים שחולקו ל-75 מחוזות.
מְחוּיָאֵל (או: מְחִיָּיאֵל) הוא דמות מקראית, בנו של עירד ואביו של מתושאל אבי למך.
נזכר בספר בראשית () בסדר הדורות של צאצאי קין.
בנוסח שומרון לתורה מופיע השם מחיאל.
פרוש השם האל מחייה אותו.
החל משנת 1968 השטח של רומניה מחולק ל-41 מחוזות ומחוז העירוני בוקרשט.
במחוזות קיימת גם חלוקה משנית לערים וקהילות.
בעבר הייתה נהוגה חלוקת משנה לפלאסות שבוטלה בשנת 1950. אחרי שנת 1968 בוצעו מספר שינויים בגבלות המחוזות וכמה מחוזות פוצלו.
מחוזות רומניה לפי סדר האלפבית הרומני :
מחוך (בלועזית: Corset, "קורסה" או "קורסט" – במקור צורת הקטנה של cors, שפירושו "גוף" בצרפתית עתיקה) הוא פריט הלבשה תחתונה עשוי מחומר קשיח, אשר נקשר סביב הבטן והגב.
ישנם שני סוגי מחוכים: מחוך אופנתי ומחוך רפואי.
בעבר המחוך האופנתי שימש כפריט אופנה ודרך לעצב את הגוף בדומה למטרות הדיאטה בימינו.
בעזרת לבישה יום יומית של מחוך ניתן להצר את המתניים ולהקטין את הקיבולת של הקיבה בדומה לתוצאות ניתוח הצרת קיבה.
בשל היות המחוך האופנתי פריט אופנה, הוא החליף במהלך השנים את צורתו וגזרתו.
עם התקדמות הטכניקה, התפתחו גם טכניקות הקשירה של המחוך.
המחוך הרפואי עוצב כדי לסייע בשיקום לקויות יציבה הנובעות מבעיות בעמוד השדרה כגון עקמת.
המחוכים הראשונים היו פשוטים והתפתחו במהלך המחצית הראשונה של המאה ה-16, והיו למעשה גרסה מוקשחת של פרטי לבוש נשיים אחרים.
על קיומם של מחוכים לפני שנת 1562 ניתן ללמוד רק מציורים, שבהם החל משנת 1530 לערך מוצגות נשים לבושות שמלות עם חזה שטוח ועם פלג עליון בצורת חרוט, שייתכנו רק בעזרת מחוך.
המחוך הממשי העתיק ביותר שהשתמר הוא מקברה של אלאונורה די טולדו (לבית מדיצ'י), שמתה בשנת 1562.
לבוש חצר המלוכה הספרדי, שהיה לאופנתי בכל אירופה בשנת 1600 לערך, חייב שימוש במחוך שעיצב את הגוף בצורת חרוט ושיטח את החזה.
בשנת 1640 לערך התפתח ממנו מחוך אחר, גם הוא בצורת חרוט, אלא שבמקום להשטיח את החזה, הוא דחף אותו כלפי מעלה.
צורת מחוך זו נשמרה בשינויים קטנים עד לתקופת המהפכה הצרפתית.
עד תחילת המאה ה-20 שימשה (חומר המופק ממזיפות לווייתנאים ממשפחת לווייתני המזיפות) כחומר ההקשחה העיקרי של מחוכים, אף שבשלהי המאה התשע עשרה בייצור המחוכים נעשה שימוש גם מתכת וחלקי קרן.
באופנה של תקופת המהפכה הצרפתית והקיסרות הראשונה, ולאחר מכן באופנת ה המוקדמת, לא היו המחוכים פריטי חובה.
רק החל משנת 1840 לערך הפכו שוב לצו האופנה.
תחת זאת, נהגו דווקא גברים ללבוש מחוכים בשנים 1820–1850 לערך, בהשפעת אופנת הדנדיזם.
בשנים אלה גם הונהגו שכלולים טכניים שונים במחוך, כמו סוגר קדמי מבוסס קרס וחלקי חיבור ממתכת.
בשנים 1840 עד 1870 התפתחה צורת "שעון החול" הנחשבת עד היום לצורה הקלאסית למחוכים: היקף רחב יותר של האגן והחזה, והיקף מזערי של המותן.
עד לשנים 1870–1875 הלכו המחוכים והתארכו כלפי מטה וכיסו את הבטן התחתונה ואת הירכיים.
בשנות התשעים של המאה ה-19 הכתיבה האופנה היקף מותניים צר במיוחד.
עם התעצמות התנועת לשוויון הזכויות לנשים.
במחצית המאה ה-19 נעשו ניסיונות ראשונים לעצב אופנה נשית נטולת מחוך ("אופנת אמיליה בלומר"), אבל רק במאה הבאה צברה הרפורמה באופנת הנשים אהדה משמעותית, בהשפעת מעצבים מזרם היוגנדשטיל.
ובכל זאת, עד שנת 1910 לערך עוד היו "שמלות הרפורמה" דמויות שק, משל אין דרך לעצב בגדי נשים אלגנטיים ללא מחוך.
רק בהשפעתם של אמני האר דקו, ובעיקר , נוצרה אופנה אלגנטית לנשים ללא שימוש במחוך.
במפנה המאה העשרים התפתחה צורה חדשה למחוך: צורת ה-S, שדחקה פנימה את הבטן והבליטה את החזה, ובכך גרמה יציבה לא טבעית.
בשנת 1910 לערך הוחלפה צורת מחוך זו במחוכים שנלבשו רק עד מתחת לחזה.
בשנים 1913–1915, עם התגברות התנועה הפמניסיטית וההשתלבות הגוברת של נשים בשוק העבודה בעקבות פריצת מלחמת העולם הראשונה, יצאו המחוכים כליל מן האופנה.
את מקומם תפסו, עד לשנות השישים של המאה העשרים, הביריות.
השלכות בריאותיות של המחוך האופנתי
במשך שנים רבות הייתה ביקורת רפואית רבה על ההשלכות הבריאותיות של המחוך.
ההשפעה היחידה שנמצאה בשלדי נשים מהתקופה הם שינויים אסתטיים בצלעות שכנראה נגרמו כתוצאה מלבישת מחוך בגיל צעיר מאוד לפני שהשלד סיים להתעצב.
האנתרפולוגית רבקה גיבסון שחקרה את הנושא גילתה שאצל נשים מהתקופה צלעות עגולות יותר מהממוצע בימינו, צורה זו יוצרת מראה של שעון חול בעל מתניים צרים שנחשב רצוי אצל קובעי צו האופנה של התקופה.
מלבד השינויים האסתטיים לא נמצאו בעיות בריאותיות והמחקר אף מצביע שתוחלת החיים הממוצעת של נשים אלו הייתה גבוהה יותר מהממוצע לתקופה..
בעזרתם של רופאים, היא הוכיחה כי הטענות בדבר נזקים גופניים הנגרמים מלבישת המחוך היו מבוססות על מיתוסים וידע רפואי מוגבל, המחלות המתוארות היו קרוב לוודאי תוצאה של היגיינה נמוכה ותזונה לקויה.
כדי לחשוף את ההשפעה על האיברים הפנימיים ביצעה וואלרי סטיל סריקות CT לקתי ג'ונג, דוגמנית מחוכים שהצרה את היקף המתניים באופן קיצוני ל-38 ס"מ, ומצאה שאף על המחוך הקיצוני דחיקת האיברים הפנימיים לא הייתה דרמטית כמצופה.
למעשה האיברים נדחקו פחות מאשר המתרחש בזמן ההיריון.
ההשפעות הבריאותיות היחידות שהתגלו כנכונות הן צמצום קיבולת הקיבה, תופעה שנחשבה רצויה, וצמצום קיבולת הריאות ב-10% עד 25% מאחר שהמחוך ההדוק מונע מריאות להתנפח לגודלם המלא.
השפעות אלו חולפות ברגע שהמחוך מוסר.
המחוך האופנתי מאז שנות העשרים
משנות העשרים של המאה העשרים ננטש המחוך האופנתי הקשיח שמשנה את צורת הגוף.
המחוכים היו עשויים מחומר אלסטי ונועדו לשטח את הבטן ולהסתיר קפלי שומן.
מהמאה ה-21 המחוכים מסוג זה שינו את שמם ל"מחטבים".
מחוכים קשיחים נלבשו כפריט אופנה סקסי באופנה הגותית או בסצנה הסאדו-מזוכיסטית.
בשנות התשעים הופיע שוב המחוך באופנת העלית של מעצבים מסוימים.
שמלות כלה ושמלות ערב מהודרות מעוצבות לעיתים משני חלקים - חצאית נפוחה וחלק עליון בעיצוב דמוי מחוך, הנרכס או נשרך מאחור.
עיצוב זה נועד לרוב לשמלות במראה "סטרפלס" - ללא כתפיות או שרוולים.
כיום המחטב, הקליל יותר מחליף את המחוך הכבד, בכל הקשור לאמצעי חיצוני לעיצוב הגזרה.
המחוך הרפואי הוא אמצעי טכנולוגיה שיקומית שעוצב כדי לסייע בשיקום לקויות יציבה הנובעות בעיה בעמוד השידרה כגון עקמת וכאבי גב תחתון.
למחוכים שונים יש פעולות שונות.
המחוך יכול להקשות על תנועות לא מומלצות, להפעיל לחץ עדין על הגב כדי ליישרו (בדומה לטיפול אורטודנטי ליישור השיניים) או למתוח את הגב כדי להרפות לחצים ולאפשר לחוליות לתפוס את מקומן הטבעי בעזרת לחץ השרירים.
מחוך שתפקידו להקשות על תנועות לא מומלצות של הגב עשוי להינתן כדי לזרז את החלמתן של פציעות מאמץ חוזרני כגון פריצת דיסק.
מחוך כזה עשוי להקשות על בעליו הרמה של חפצים תוך כיפוף הגב ולהרגיל את בעליו לכופף את הברכיים במקום את הגב במקרים כאלה.
חלק מהידע הטכנולוגי המאפשר את הכנתם של המחוכים הרפואיים הצטבר בתעשיית המחוכים האופנתיים.
אולם, אחד האתגרים בעיצוב המחוך הרפואי הוא יצירת מראה השונה באופן מובהק מזה של המחוך האופנתי, המזוהה עם חובבי המין הפטישי.
זאת משום שמחוך רפואי הדומה למחוך אופנתי עלול להרתיע את המטופל או להביך אותו בפני זולתו במקרה שהוא מתגלה.
תוניסיה מחולקת ל-24 מחוזות, הגדול שבהם הוא תטאווין שבדרום והקטן הוא תוניס שבצפון.
המחוזות מחולקים לכ-264 נציגויות שבראש כל אחת מהן עומד מושל.
הנפות מחולקות גם הן לעיריות ולמועצות מקומיות.
כל המחוזות נקראים על שם הערים המרכזיות שבהם, המהוות גם את המרכזים המנהליים שלהם.
מספרמיקום על המפהשם המחוזעיר בירהאוכלוסייה (2023)שטח (בקמ"ר)מספר נציגויותעיריות1אריאנה אריאנה482762בז'הבז'ה9123בן ערוסבן ערוס76112134ביזרטהביזרטה14175גאבסגאבס10166גאפסהגאפסה11137ז'נדובהז'נדובה9148קירואןקירואן11199קסריןקסרין131910קביליקבילי6811אל-כאףאל-כאף111512מהדיהמהדיה111813מנובהמנובה81014מדניןמדנין91015מונסתירמונסתיר133116נאבלנאבל162717ספקסספקס162318סידי בוזידסידי בוזיד121719סליאנהסליאנה111220סוסהסוסה161821תטאוויןתטאווין7722תוזרתוזר5623תוניסתוניס28821824זגואןזגואן68
מחוזות קטר הם המחוזות האדמיניסטרטיביים (בלדייה) המרכיבים את קטר, אמירות מזרח תיכונית השוכנת לחופי המפרץ הפרסי.
המדינה מחולקת ל-8 מחוזות, 87 אזורים ותת-גושים.
עד שנת 2004 המדינה הייתה מחולקת ל-10 מחוזות.
החלטה מספר 13 שינתה את מספר המחוזות ל-7. על פי ההחלטה הוקם מחוז חדש, א-דעאין, מחלקים ממחוז אום סלאל וממחוז ח'ור.
עוד קבעה ההחלטה כי מחוז אל-ע'וויירייה יאוחד לתוך מחוז אל-ח'ור ואל-ג'ומלייה יאוחד לתוך א-ריאן וכי מחוז ג'ריאן אל-באטנה יפוצל בין מחוז א-ריאן למחוז אל-וכרה.
בשנת 2015 פוצל מחוז א-ריאן למחוז אחד הנושא את אותו השם ולמחוז א-שחנייה.
עד שנת 2004 קטר הייתה מחולקת ל-10 מחוזות:
מחוזות צרפת הם יחידות אדמיניסטרטיביות בצרפת ובחלק מהטריטוריות שלה מעבר לים.
96 מחוזות קיימים היום ב-22 חבלים בצרפת המטרופוליטנית (זו שעל אדמת אירופה או באיים הקרובים אליה) ועוד חמישה מחוזות בחמשת החבלים שמעבר לים.
לכל המחוזות סטטוס משפטי זהה כחלקים אינטגרליים של צרפת.
101 המחוזות מחולקים ל-342 רבעים (Arrondissements).
בצרפת המטרופוליטנית, השטח החציוני של מחוז הוא 5,965 קמ"ר.
לפי מפקד שנערך בשנת 1999 האוכלוסייה המחוזית החציונית בצרפת הייתה 511,012 תושבים.
עיר המחוז (עיר הבירה של המחוז) נמצאת בדרך כלל במרכז הגאוגרפי של המחוז.
מרכז זה נקבע על ידי הזמן שלקח להגיע ברכיבה מהגבול החיצוני של המחוז.
המטרה הייתה שניתן יהיה להגיע ברכיבה מהפריפריה לעיר המחוז בפחות מ-24 שעות.
המחוז הגדול ביותר בצרפת מבחינת שטח הוא ז'ירונד (10,000 קמ"ר) והקטן ביותר הוא פריז (105 קמ"ר ללא הפרוורים).
המחוז המאוכלס ביותר הוא נור (2,550,000 תושבים) והמאוכלס פחות מכל הוא לוזר (74,000 תושבים).
המחוזות ממוספרים כולם עם שתי ספרות המשמשות במיקוד, במספרי זהות, בלוחיות רישוי של מכוניות ועוד.
המחוזות שמעבר לים מקבלים שלוש ספרות.
כל מחוז מנוהל על ידי מועצה כללית הנבחרת לשש שנים.
המוציא לפועל של המועצה הוא נשיאה.
הממשלה הצרפתית מיוצגת במחוז על ידי מושל שממונה על ידי הנשיא או ראש הממשלה.
המושל נעזר במספר תת-מושלים היושבים מחוץ לעיר הבירה של המחוז.
המחוזות מחולקים לנפות, בין אחת לשבע בכל מחוז (תלוי בגודלו), וכל נפה מנוהלת על ידי תת-מושל.
הנפות בתורן מחולקות לקומונות, המנוהלות על ידי מועצות מקומיות.
מערכת המחוזות נוסדה ב-4 במרץ 1790 על ידי האספה המכוננת הלאומית על מנת להחליף את המערכת הפרובינצלית הישנה במערכת יותר הגיונית.
המחוזות נועדו גם לשבור בכוונה את הפרובינציות ההיסטוריות של צרפת כדי למחוק הבדלים תרבותיים ולבנות חברה יותר הומוגנית.
רוב המחוזות נקראו על שם הנהר המרכזי באותו האזור או על שם תווי נוף אחרים.
המספר ההתחלתי של המחוזות היה 83 אך הוא גדל ל-130 עד שנת 1810 בשל כיבושיו של נפוליאון.
לאחר מפלתו ב-1815 ירד מספר המחוזות ל-86 שכן קונגרס וינה קבע כי צרפת תחזור לגודלה מלפני המלחמות (שלושת המחוזות הנוספים נוצרו מפיצול שלושה מחוזות מקוריים).
ב-1860 סיפחה צרפת את אזור ניס ואת סבויה (שחולקה בעקבות הסיפוח לשני מחוזות) וכך נוספו שלושה מחוזות נוספים.
ל-89 המחוזות ניתנו מספרים לפי סדר אלפביתי.
שלושה מחוזות במזרח המדינה הועברו לפרוסיה ב-1871, לאחר תבוסתה של צרפת במלחמת צרפת–פרוסיה.
לאחר מלחמת העולם הראשונה קיבלה צרפת מחדש את מחוזותיה המזרחיים, וכך ב-1919 היו לה 90 מחוזות.
ארגון מחדש של מחוז פריז ב-1968, חלוקת קורסיקה למחוזות ב-1975 והענקת סטטוס של מחוז לגוואדלופ, לגיאנה הצרפתית, למרטיניק ולראוניון השלימו את המספר למאה.
הצטרפותה של מיוט כמחוז חמישי מעבר לים ב-2011 העלה את המספר ל-101.
חלוקת צרפת למחוזותחלוקה למחוזות של צרפת לפי מספר מחוז
מחוזות תימן הם המחוזות (محافظات מוחאפזאת) האדמיניסטרטיביים המרכיבים את תימן.
נכון לשנת 2018 תימן כוללת 21 מחוזות ומועצה אחת של עיר הבירה צנעא (أمانة العاصمة).
מבחינה מנהלית קרואטיה מחולקת ל-20 מחוזות (županija, ז'ופאניה) ועיר הבירה זאגרב.
מבחינה אדמיניסטרטיבית, הרפובליקה של קפריסין מחולקת לשישה מחוזות (επαρχίες או אפארכיה) והעיר ניקוסיה, כאשר ארבעה מהם מחולקים עם הרפובליקה הטורקית של צפון קפריסין (מסומנים בכוכבית):
מבחינה מנהלית קזחסטן מחולקת ל-17 מחוזות (облыстар, אובליסטאר) ו-4 ערים בעלות מעמד מיוחד (אלמטי - העיר הגדולה במדינה, אסטנה - הבירה, בייקונור - הוחכרה לרוסיה עד לשנת 2050 ושימקנט).
השינוי האחרון בחלוקה מנהלית בוצע במרץ 2022 כאשר הוקמו 3 מחוזות חדשים.
מבחינה אדמיניסטרטיבית קוסובו מחולקת ל-7 מחוזות (Komuna - קומונה באלבנית, Okrug - אוקרוג בסרבית).
בשנת 2000 בוצעו שינויים בחלוקה מנהלית שלא מוכרים על ידי סרביה.
אזור קוסובו הצפונית מאוכלס בעיקר על ידי סרבים ודה-פקטו לא נמצא תחת שליטה של הממשל של קוסובו.
זה אזור בקטח של כאלף קמ"ר ומתגוררים בו כ-80 אלף תושבים.
קולומביה מחולקת מבחינה מנהלית ל־33 יחידות: 32 מחוזות (departamento, דפרטמנטו) ואזור הבירה (Distrito Capital).
עד כניסת חוקת 2010 לתוקף באופן מלא ב-2013 הייתה קניה מחולקת מבחינה מנהלית ל-8 מחוזות (Provinces, לפני 1966 נקראו Regions).
ב-2013 בוטלה החלוקה למחוזות ועתה החלוקה של קניה היא ל-47 נפות (Counties, לפני 2013 נקראו Districts) בלבד.
הנפות מחולקות ל-262 תת-נפות, תת-הנפות מחולקות ל-2,427 מיקומים והמיקומים מחולקים ל-6,612 תת-מיקומים.
מבחינה מנהלית קומורו כוללת 3 איים אוטונומיים (Ile Autonome).
מבחינה מנהלית רואנדה מחולקת ל-5 מחוזות (intara), כאשר כל מחוז מחולק לנפות.
חלוקה זו נכנסה לתוקף בשנת 2006.
מספר שם בירה שם בשפת המקור אוכלוסייה (2022) שטח, קמ"ר1מחוז המערבקיבויה Intara y'Iburengerazuba 2,896,484 5,8822מחוז הצפוןבויומבה Intara y'Amajyaruguru2,038,511 3,2763קיגאליקיגאלי Kigali 1,745,555 7304מחוז המזרחרבמגנהIntara y'Iburasirazuba 3,563,145 9,4585מחוז הדרוםניאנזה Intara y'amajyepfo 3,002,699 5,963סך הכלקיגאלי13,250,00025,300
עד ינואר 2006, רואנדה הייתה מחולקת ל־12 מחוזות (בעבר פרפקטורות), אך ברפורמה מנהלית מקיפה בוצעה חלוקה מחדש ל־5 מחוזות כדי לעודד שוויון אתני ולייעל את הממשל המקומי.
חלוקה זו נועדה גם למנוע חזרה למתח האתני שבעקבותיו התרחש רצח העם ב־1994.
מבחינה מנהלית קוריאה הדרומית מחולקת ל-8 מחוזות (do), מחוז אוטונומי מיוחד (teukbyeol jachido), 6 ערים מטרופולינים (gwangyeoksi) ועיר מיוחדת (teukbyeolsi) ועיר עצמאי (teukbyeol-jachisi).
כמו כן, קיימת חלוקה משנית לנפות.
קוריאה הצפונית מחולקת מנהלתית ל-9 מחוזות (do), עיר מטרופולינית (Chikhalsi) ו-4 ערים מיוחדות (אחרון התווסף בשנת 2019).
בנוסף קיימת חלוקה משנית לנפות.
מבחינה מנהלית קירגיזסטן מחולקת ל-7 מחוזות (oblast), ו-2 ערים בעלי מעמד מיוחד (shaar).
על חלוקה זו הוחלט בשנת 2003 כאשר עיר אוש קיבלה מעמד מיוחד.
קמבודיה מחולקת מבחינה מנהלית ל-25 מחוזות (חט).
כמו כן קיימת חלוקה משנית לנפות.
מבחינה מנהלית תאילנד מחולקת ל-76 מחוזות (จังหวัด, changwat) ואזור הבירה.
שם המחוז זהה לשם עיר הבירה שלו.
מקובל לאגד מחוזות ל-6 מרחבים.
קבוצת איים זו מהווה קולקטיב מיוחד של צרפת.
מבחינה מנהלית קלדוניה החדשה מחולקת ל-3 מחוזות אשר מחולקים לנפות.
מס' שם בירה שם בשפת המקור אוכלוסייה נכון לשנת 2019 שטח, קמ"ר1 מחוז הדרום נומאה province Sud 203,144 7,303 2 מחוז הצפון קונה province Nord 49,910 9,5833 מחוז איי הנאמנות ליפו province des îles Loyauté 18,353 1,981
עם הכרזת העצמאות של קיריבטי בוטלה החלוקה המנהלית של המדינה למחוזות.
עם זאת, בהתאם מצב הגאוגרפי ניתן להבחין ב-3 קבוצות איים שבמדינה.
קבוצת איים בירה שם בשפת המקור אוכלוסייהנכון לשנת 2020 שטח, קמ"ר איי גילברט דרום טאראווה Tungaru108,145281 איי ליין קיריטימטי Kiritimati11,252514 איי פניקס קנטון Rawaki 4127.6
מבחינה מנהלית קוסטה ריקה מחולקת ל-7 מחוזות (provincia) אשר מחולקים לקנטונים.
מבחינה מנהלית קובה מחולקת ל-15 מחוזות (בספרדית: Provincias) ומחוז אוטונומי מיוחד (איסלה דה לה חובנטוד).
מחוזות צרפת מעבר לים הם שם כללי למחוזות צרפת אשר מצויים מחוץ לאירופה ומוכרים רשמית כמחוז וכחבל (Régions d'outre-mer).
כחלק מצרפת, למחוזות אלו יש ייצוג באספה הלאומית, לתושביהם יש זכות הצבעה לנשיאות צרפת ולפרלמנט האירופי, והמטבע הרשמי בהם הוא האירו.
ישנם חמישה מחוזות מעבר לים, וכל אחד מהם הוא גם חבל ארץ נפרד:
971: גוואדלופ – בים הקריבי
972: מרטיניק – בים הקריבי
973: גיאנה הצרפתית – בדרום אמריקה
974: ראוניון – באוקיינוס ההודי
976: מיוט – באוקיינוס ההודי
חמשת המחוזות שמעבר לים הם קולוניות עבר צרפתיות אשר נשארו תחת החסות הצרפתית באופן רציף מהמאה ה-17. המעמד של מחוז מעבר לים ניתן ב-1946 בחוק שייסד את הרפובליקה הרביעית.
באותו זמן המחוזות שהוגדרו כמחוז מעבר לים היו גוואדלופ, מרטיניק, גיאנה הצרפתית, ראוניון ואלג'יריה, עד לסיום הכיבוש הצרפתי ב-1962. בין השנים 1976–1985, הארכיפלג סן-פייר ומיקלון היה בסטטוס דומה, אך כיום הוא בעל סטטוס של קולקטיב מעבר לים ומהווה חלק ממדינות מעבר לים של האיחוד האירופי.
ב-31 במרץ 2011 הוכרה מיוט כמחוז מעבר לים לאחר הצבעה במשאל עם שנערך שנתיים לפני כן.
באיחוד האירופי מחוזות צרפת מעבר לים נחשבים כמחוזות רחוקים (outermost regions).
מחויבות ארגונית (Organizational Commitment - OC) היא מונח מתחום ההתנהגות הארגונית והפסיכולוגיה התעשייתית - ארגונית, המבטא מצב פסיכולוגי המאפיין את יחסי העובד עם הארגון ועמדתו של העובד כלפי הארגון.
מחויבות ארגונית מבטאת את הזיקה הרגשית וההזדהות של הפרט עם הארגון וכן את שיקולו הקוגניטיבי לגבי מחיר המשך שהייתו או עזיבתו את הארגון.
בדרך כלל ניתן לאפיין מחויבות ארגונית על ידי פקטורים מסוימים כגון אמונה חזקה בארגון וקבלת ערכי ויעדי הארגון, נכונות להשקיע מאמצים רבים לתועלת הארגון ורצון לתחזק ולשמור על השותפות בארגון.
ישנה נטייה להכניס את המושגים מחויבות ארגונית ושביעות רצון מעבודה תחת אותה קטגוריה ולאחדם למושג אחד כוללני המבטא את יחסו של העובד כלפי הארגון והעבודה.
בפועל אלו שני מושגים שונים כאשר מחויבות מבטאת יחס גלובלי ורציף כלפי הארגון ואילו שביעות רצון בעבודה מבטאת את היחס של העובד כלפי עבודתו או כלפי אספקט מסוים בעבודתו.
ההבחנה בין המושגים חשובה מכיוון שמחויבות הוא מושג רחב ויציב יותר המבטא יחס כללי לארגון, יעדיו ומטרותיו לעומת שביעות רצון בעבודה הנתון לשינויים דינאמיים יותר ומבטא את היחס לסביבת עבודה ספציפית
ארגון - ישות חברתית מכוונת מטרה, העוסקת בתכנון ו/או בהפקה ו/או בהפצה ו/או בתחזוקה של מוצרים ו/או בהענקת שירותים כדי לספק צרכים.
מחויבות – חוזה בו מתחייבים לבצע פעולה או פעילות מסוימת בזמן כלשהו בעתיד ותחת תנאים מסוימים.
האדם יכול להיות מחויב לאובייקטים שונים: לארגון, לממונה עליו, לקריירה, לפרויקט וכו'.
מודל שלושת הממדים של מחויבות ארגונית
למרות קיומן של הגדרות רבות ומגוונות למחויבות ארגונית, הן נוטות לשקף לפחות שלושה נושאים כללים: התקשרות רגשית לארגון, עלויות נתפסות המקושרות עם עזיבת הארגון והרגשת חובה להישאר בארגון.
לפיכך התפתח מודל מקובל לפיו מחויבות ארגונית מורכבת משלושת הממדים הבאים:
מחויבות מסוג זה מוגדרת כחוזק היחסי של הזדהות הפרט עם ארגון מסוים ומעורבותו בו (הזדהות ארגונית).
כלומר, מחויבות רגשית מגדירה את האופן בו אנשים יתייחסו למקום עבודתם כפועל יוצא ממידת ההתאמה שבין ערכיהם ומטרותיהם לערכים ולמטרות הארגון.
לכן, ככל שההתאמה תהיה טובה יותר, העובד ירגיש כי הוא רוצה להישאר ולעבוד בארגון.
עובדים המחויבים בצורה רגשית יישארו בארגון בגלל הרגשות שלהם לארגון והדאגה שלהם לתפקוד הארגון, שיקולים שאינם מונעים מתועלת כלשהי שיקבל הפרט.
עובדים מפתחים מחויבות רגשית לארגון לפי המידה בה הארגון גורם להם להרגיש נח מבחינה פסיכולוגית – מספק את צורכיהם, עונה על ציפיותיהם ומאפשר להם להשיג את מטרותיהם.
כלומר, מחויבות רגשית מתפתחת על בסיס חוויות מתגמלות וחיוביות.
לפי גישת המחויבות המתמשכת, מחויבות היא המשכיות של פעולה (לדוגמה, הישארות בארגון) הנובעת מהכרה בעלויות הנקשרות עם הפסקת אותה הפעולה.
מחויבות מתוארת באופן כללי כנטייה לנהל בצורה עקבית פעילויות כתוצאה מצבירת "תועלות" (side bets) שעלולות להיאבד עקב הפסקת הפעילויות.
בדרך כלל משתמשים במונח (side bets) כדי להתייחס לדבר בעל ערך לפרט אשר הוא השקיע בו שיאבד או יחשב כחסר ערך, באיזושהי עלות נתפסת של הפרט, אם הוא עוזב את הארגון (לדוגמה- זמן, מאמץ, כסף).
דוגמאות ל-side bets יכולות להיות קרן פנסיה, מעמד בארגון, הטבות שהארגון מעניק כמו הנחות במשכנתא ועוד.
האיום באובדן הוא זה שקושר את העובד לארגון.
תאוריית המחויבות הנובעת מ-"side bets" נכללה לרוב תחת הקטגוריה של מחויבות התנהגותית.
בדומה לגישה ההתנהגותית, הגדרה זו למחויבות ארגונית מדגישה את הנטייה להמשיך בדרך פעולה מסוימת.
בנוסף, מחויבות מתמשכת יכולה לנבוע גם ממיעוט אפשרויות העסקה חליפיות וזאת מכיוון שמיעוט אפשרויות חליפיות מגדיל את העלות הנתפסת של הפסקת החברות בארגון.
מחויבות מתמשכת היא תגובה נייטרלית מבחינה רגשית, אנשים המחויבים לארגון על בסיס חישובי-תועלתי נשארים בארגון מאחר שהם זקוקים לכך.
מחויבות מתמשכת מתפתחת כתוצאה מפעולה או אירוע המגדיל את עלות עזיבת הארגון כגון הגדלת ותק, צבירת תגמולים ופנסיה, התמחות ספציפית וכו'.
מחויבות מסוג זה דורשת הכרה מצד הפרט בעלויות הנקשרות עם הפסקת הפעילות.
בלי הכרה בכך, לא יכולה להתקיים מחויבות מתמשכת.
בגלל הצורך במודעות לעלויות, אנשים שונים יחוו רמות שונות של מחויבות.
גישה פחות נפוצה, היא לראות מחויבות כחובה שחש הפרט להישאר בארגון.
ישנם המתארים עובד בעל מחויבות נורמטיבית כאדם בעל "מחויבות הנמשכת תקופת חיים" הרואה בהישארות בארגון פעולה נכונה מוסרית, מבלי קשר להעצמת הסטאטוס שלו בארגון או הסיפוק שהארגון מעניק לו לאורך השנים.
המחויבות הנורמטיבית מתייחסת לזיקה שיש לעובד עם הארגון המבוססת על ערכי העבודה, תחושת הנאמנות וההתחייבות המוסרית, המוגדרים על ידי סביבתו התרבותית והאתית של העובד.
מחויבות ערכית מתפתחת על בסיס נורמות אותן העובד סופג בזמן חינוכו וממשפחתו, ממוסכמות חברתיות-תרבותיות ומחוויות אותן הוא חווה בעבודה.
כל אלה מפתחים אצל העובד את ההבנה של מה מצופה ממנו בעבודה ומה מוערך.
העובד מפתח נאמנות לארגון ותחושת מחויבות להשגת יעדי הארגון.
כמו כן, מחויבות ערכית מתפתחת אצל העובד על בסיס חוזה פסיכולוגי בין העובד לארגון לגבי החובות שלהם אחד כלפי השני.
בנוסף, מחויבות ערכית מתפתחת על בסיס השקעה מיוחדת שהארגון השקיע בעובד כגון הכשרה מיוחדת, מימון לימודים וכדומה.
לסיכום, למרות החפיפה הקיימת בין הממדים השונים של המחויבות, ברור כי טבעם שונה.
מחויבות אפקטיבית מתייחסת להתקשרות הרגשית של עובד לחברה, למעורבותו בה והזדהותו איתה.
עובד בעל מחויבות ארגונית חזקה ממשיך בעבודתו בארגון בגלל שהוא רוצה לעשות זאת.
מחויבות מתמשכת מתייחסת למודעות של העובד לעלויות המקושרות עם עזיבת הארגון.
עובדים שהקשר העיקרי שלהם לארגון מבוסס על מחויבות מתמשכת נשארים בחברה בגלל שהם צריכים לעשות זאת.
לבסוף, מחויבות נורמטיבית משקפת את הרגשת החובה של הפרט להמשיך את עבודתו בארגון.
עובד עם רמה גבוהה של מחויבות נורמטיבית יישאר עם הארגון כי הוא מרגיש מחויב.
נראה כי הגיוני לצפות כי עובד יכול לחוות את כל שלוש הצורות של מחויבות במגוון רמות חוזק.
לדוגמה, למרות שרמה גבוהה של מחויבות מתמשכת יכול להיות שדי בה כדי לקשור את הפרט לארגון, אין זה אומר כי רמה נמוכה של מחויבות מתמשכת של הפרט בהכרח תגרום לעזיבה.
למרות רמה נמוכה של צורך להישאר, עובד יכול להישאר בגלל תחושת חובה או רצון.
למרות שהסבירות לעזוב ארגון קטנה ככל שעוצמת כל אחד משלושת המרכיבים הללו גדל, טוענים כי ההשפעות של כל אחד מהמרכיבים על ההתנהגויות בעבודה יכולות להיות שונות לגמרי.
הגורמים המשפיעים על מחויבות ארגונית
גיל - ישנה התאמה חיובית בין גיל למחויבות ארגונית, כלומר ככל שעובד מבוגר יותר כך הוא נוטה להיות מחויב יותר לארגון.
השפעת גורם הגיל מוסברת על ידי שביעות רצון גבוהה יותר של עובדים מבוגרים יותר מעבודתם הנובעות מהתקדמות לעמדות מפתח והצדקה קוגניטיבית את הישארותם בארגון לאורך זמן.
מגדר - מחקרים מראים כי קיים קשר חלש בין מגדר למחויבות ארגונית.
נשים נוטות לפתח מחויבות גבוהה יותר כלפי הארגון כאשר ההסבר לכך הוא אפליה הקיימת כלפי נשים בארגונים מסוימים והתגברותן של נשים על המכשולים הרבים המוצבים בפניהן.
חינוך - ככל שרמת ההשכלה עולה כך קטנה רמת המחויבות הארגונית.
קשר זה נובע מהעובדה כי עובדים בעלי רמת השכלה גבוהה יותר הם בעלי ציפיות גבוהות יותר אשר לארגונים קשה לעמוד בהם.
בנוסף, לעובדים בעלי השכלה גבוהה יותר ישנן יותר אפשרויות תעסוקה.
מצב משפחתי - אנשים נשואים מפגינים מחויבות ארגונית גבוהה יותר.
דבר הנובע מהעובדה שאנשים נשואים נמצאים תחת נטל כלכלי גבוה יותר ולכן הם מחויבים יותר למקום עבודתם שמספק להם את המשכורת.
ותק במקום העבודה - מושג זה כולל ותק במשרה ספציפית וותק בארגון.
ככל שעובד נמצא זמן ארוך יותר בעבודתו כך הוא צובר עם השנים תועלות ולכן ותק מתקשר עם מחויבות גבוהה יותר לארגון.
יכולת נתפסת – תפיסת העובד את הארגון ככזה שיכול לספק לו רמה גבוהה של צמיחה והתפתחות יגביר את רמת המחייבות הארגונית של העובד.
יכולת מעשית – עובדים בעלי יכולות ומיומנויות גבוהות יספקו ערך מוסף גבוה יותר לארגון מה שיעלה את התגמולים והערכה שהם מקבלים מהארגון דבר המגביר את מחויבותם לארגון.
שכר – תגמולים ושכר גבוה מעלה את המחויבות לארגון דבר הנובע מסיפוק כלכלי אך גם מתחושות של הערכה עצמית גבוהה.
גיוון במיומנות הנדרשת – ככל שעיסוק מגוון יותר במיומנויות הנדרשות כך מחויבותו של העובד כלפי הארגון תגדל.
עבור עובדים במשרה מלאה המחויבות של העובד גדלה בעקבות העניין של העובד בתחומי עיסוק מגוונים.
עבור עובדים במשרה חלקית קיים יחס הפוך בין הגיוון בעבודה למחויבות הארגונית דבר הנובע מעומס בעבודה וחוסר היכולת לפתח מיומנויות רבות בזמן קצר.
אוטונומיות – עובדים הזוכים לאוטונומיות גבוהה יותר בעבודה מתאפיינים במחויבות ארגונית גבוהה יותר דבר הנובע מתחושת הערכה והאחריות המוטלת עליהם מצד מעסיקיהם.
אתגר – עובדים במשרות מאתגרות יותר הגורמות לתחושת שביעות רצון ועניין גבוהה יותר מהעבודה יחושו למחויבות גבוהה יותר.
מרחב העיסוק – עיסוקים מורכבים ועשירים יותר גורמים לרמות מחויבות גבוהות יותר.
לכידות חברתית – בצוותים מגובשים המחויבות האינדיבידואלית של העובדים לארגון גבוהה יותר.
תלות הדדית – עובדים המרגישים שיש לארגון ולצוות שלהם תלות גבוהה בהם נהיים מודעים לתרומה ולחשיבות שיש להם בעיני הצוות והארגון, דבר המגביר את הדימוי העצמי של העובד וכך גם את מחויבותו לארגון.
יחסים עם המנהיג – יחסים טובים עם המנהל הם גורם חשוב בהשפעה על המחויבות לארגון.
ביחידות ארגוניות בהן המנהיג מתחשב יותר בצרכיהם של העובדים, קשוב ויש לו תקשורת טובה עם עובדיו, תחושת המחויבות הארגונית של עובדיו תגבר.
הימצאות של עובדים באחד משלושת המצבים הבאים תגרום לירידה ברמת המחויבות הארגונית שלהם.
קונפליקט בתפקיד - העובד קולט דרישות סותרות ממקורות שונים בארגון או ממקורות חיצוניים.
אחת המשמעויות האפשריות של עבודה בצל קונפליקט תפקיד קבוע היא תופעה של שחיקה.
חוסר בהירות בתפקיד – חוסר בהירות לגבי ההתנהגות המצופה בתפקיד, הגדרות לא ברורות של תחום האחריות והתוצאות הנדרשות.
עומס יתר - חוסר איזון בהיקף העבודה או מהציפיות מהעובד הגורמים לעבודה מאומצת וללחץ פיזי ומנטלי דברים שגורמים לשחיקה ולחוסר שביעות רצון.
מחויבות ארגונית באה לידי ביטוי בתופעות שונות המאפיינות ארגונים.
על ידי בדיקת רמת המחויבות של העובדים יהיה ניתן להעריך את היקף התופעות הללו בארגונים.
מחויבות ארגונית משמשת בעיקר כאינדיקציה של התנהגויות נסיגה שונות:
נוכחות והיעדרות – נמצא כי קיים קשר חיובי בין מחויבות לנוכחות בעבודה וקשר הפוך עם היעדרות.
כלומר, ככל שהמחויבות נמוכה יותר הנוכחות פוחתת.
איחורים – מחויבות ארגונית בשילוב עם גורמים נוספים יכולה לשמש כאינדיקאטור להיקף האיחורים בארגון..
כלומר עובד בעל מחויבות נמוכה יהיה בעל נטייה גבוהה יותר להפגין אי עמידה בזמנים, החמצה של תאריכי יעד ונטייה לסחבת.
תחלופה – למחויבות ארגונית ישנו קשר חזק ויציב לתחלופה גבוהה של עובדים בארגון.
מחויבות קשורה באופן חיובי למאמץ בעבודה ולביצוע.
עובדים בעלי מחויבות גבוהה עוסקים יותר בהתנהגות אזרחית ומבצעים את עבודתם מעבר להגדרות הפורמליות של התפקיד..
במדינת קליפורניה שבארצות הברית ישנם 58 מחוזות.
27 ממחוזות קליפורניה הוקמו לראשונה ב-18 בפברואר 1850. 16 מחוזות נוספים הוקמו בהמשך ב-1860, וארבעה מחוזות נוספים הוקמו ב-1865. עשרה מחוזות נוספים בסוף המאה ה-19, ולבסוף, מחוז אימפריאל הוקם בשנת 1907.
הגדול שבמחוזות קליפורניה הוא סן ברנרדינו (52,070 קמ"ר), הקטן שבהם הוא מחוז סן פרנסיסקו (122 קמ"ר), והמאוכלס שבהם הוא לוס אנג'לס (כ-9,818,605 תושבים).
עיר הבירה, סקרמנטו, נמצאת במחוז סקרמנטו.
במדינת קולורדו שבארצות הברית ישנם 67 מחוזות.
הגדול שבמחוזות קולורדו הוא מחוז לאס אנימס (12,363 קמ"ר), הקטן שבהם הוא מחוז ברומפילד (87 קמ"ר), והמאוכלס שבהם הוא מחוז אל פאסו (כ-622,263 תושבים נכון ל-2010).
עיר הבירה, דנוור, נמצאת במחוז דנוור.
במדינת קונטיקט שבארצות הברית ישנם 8 מחוזות.
הגדול שבמחוזות קונטיקט הוא מחוז ליצ'פילד (2,383 קמ"ר), הקטן שבהם הוא מחוז מידלסקס (956 קמ"ר), והמאוכלס שבהם הוא מחוז פיירפילד (916,829 תושבים).
עיר הבירה, הרטפורד, נמצאת במחוז הרטפורד.
מחוזות שווייץ הם החלוקה המנהלית השנייה בשווייץ.
רוב עשרים וששה הקנטונים של שווייץ מחולקים למספר מחוזות.
בניגוד למדינות אחרות בהם גם החלוקה הראשונה היא מנהלית בלבד, בשווייץ כל קנטון הוא עצמאי לחלוטין לגבי הארגון הפנימי שלו.
ולכן הגדרות וסמכויות המחוז שונות מקנטון לקנטון, אך בכל אופן מקובל לכנות את החלוקה השנייה בשווייץ באופן כללי כמחוזות.
המחוזות קיימים ב-16 מתוך 26 הקנטונים השווייצרים.
בשל המבנה הפדרליסטי של שווייץ, תפקידם עשוי להשתנות מקנטון אחד למשנהו.
באופן כללי, הם משרתים רק את המינהל השיפוטי, לכל מחוז יש רק בית משפט אחד.
בקנטון גראובונדן, למחוזות יש ריבונות פיסקלית ופוליטית משלהם.
שבעה קנטונים (אורי, אובוולדן, נידוולדן, גלרוס, צוג, בזל-שטאדט וז'נבה) מעולם לא חולקו למחוזות, והחלוקה המנהלית המשנית בהם היא ברמת רשויות מקומיות.
גם בקנטון אפנצל אינר-רודן ישנה רק חלוקה מנהלית אחת, אך היא נקראת בקנטון חלוקת מחוזות למרות שסמכויות המחוז שוות לסמכויות רשות מקומית בקנטונים האחרים של שווייץ.
במדינת רוד איילנד שבארצות הברית ישנם 5 מחוזות.
רוד איילנד, יחד עם הוואי, נמצאת במקום השני מבחינת המדינות עם מספר המחוזות הקטן ביותר.
היחידה שלה מספר מחוזות מועט יותר היא דלאוור, עם 3 מחוזות.
הגדול שבמחוזות רוד איילנד הוא מחוז פרובידנס (1,060 קמ"ר), הקטן שבהם הוא מחוז בריסטול (62 קמ"ר), והמאוכלס שבהם הוא מחוז פרובידנס (כ-626,667 תושבים), ובו נמצאת גם עיר הבירה, פרובידנס.
מחוז שם בשפת המקור מושבי המחוז עד 1960(אין כיום מושבי מחוזות) שנת הקמתהמחוז אוכלוסייה נכון לשנת 2021 שטח(קמ"ר) מחוז בריסטולBristol Countyבריסטול174750,79362 מחוז קנטKent Countyאיסט גרינוויץ1750170,363435 מחוז ניופורטNewport Countyניופורט170385,643264 מחוז פרובידנסProvidence Countyפרובידנס1703660,7411,059 מחוז וושינגטוןWashington Countyסאות קינגסטון1729129,839852
במדינת קרוליינה הצפונית שבארצות הברית ישנם 100 מחוזות.
ממקומת במקום ה-29 מבחינת שטחה מבין מדינות ארצות הברית, אך היא השביעית בגודלה מבחינת כמות המחוזות המרכיבים אותה.
הגדול שבמחוזות קרוליינה הצפונית הוא מחוז דייר (4,050 קמ"ר), והקטן שבהם הוא מחוז קליי (570 קמ"ר), והמאוכלס שבהם הוא מקלנבורג (944,373 תושבים נכון ל-2010).
בירת קרוליינה הצפונית ראלי ממוקמת במחוזות וייק ודורהאם.
מחויצי זימים (שם מדעי: Elasmobranchii) היא תת-מחלקה במחלקת דגי הסחוס של יצורים ימיים.
תת-מחלקה זו כוללת את דמויי כריש (ובהם הכרישיים והעמלצים) והבטאים.
זו אחת משתי תת-מחלקות של דגי סחוס, לצד כסויי הזימים שבתוכה סדרת הכימראים.
לבני קבוצה זו זימים בעלי פתח חיצוני ומכאן שמם והם מכילים בין 5 ל-7 זימים.
עורם דק ומחוספס, עוזר להם לנוע במהירות וגופם בעל עצמות עשויות סחוס (כמו האוזניים) ולא עצמות.
האזור היחיד בגופם שעשוי מעצם הוא השיניים החדות.
אלו דגים גדולים ומרשימים בהרבה מקרים וכוללים גם את שני הדגים הגדולים בעולם: כריש לווייתני ששוקל עד 21 טון ומגיע לאורך 12.6 מטר וכריש ענק שאורכו 12 מטר ומשקלו 16 טון.
דגים אלה הם טורפי-על באוקיינוסים ותוקפים דגים קטנים מהם.
כל בני הקבוצה הם טורפים, אוכלי נבלות או מסנני פלנקטון.
"מחוזקים לעולם" הוא סינגל של הזמר אברהם טל, שיצא לאור בשנת 2010, כסינגל השני מתוך אלבומו השני, "אורות".
השיר נכתב והולחן על ידי אברהם טל, והופק על ידיו בשיתוף עם יונתן דגן, בדומה לשאר שירי האלבום.
השיר הוא בסגנון הדאנס האלקטרוני, ובקצב מיד-טמפו.
יחד עם צאתו כסינגל, זכה השיר לאהדה רבה בתחנות הרדיו בישראל, תוך שהגיע למקום הראשון במצעד ההשמעות השבועי של חברת "מדיה פורסט", ושהה במקום הראשון סך של כ-10 שבועות, ובכך הפך לשיר ששהה במקום הראשון במספר השבועות הגדול ביותר באותה השנה.
גם במצעדים השבועיים של תחנות הרדיו גלגלצ, רשת ג', רדיו קול רגע, רדיו דרום ורדיו אמצע הדרך, הגיע השיר למקום הראשון.
במצעדי הפזמונים העבריים השנתיים, זכה השיר להצלחה רבה, תוך שהגיע למקום הרביעי במצעד השנתי של גלגלצ, ול-21 במצעד השנתי של רשת ג'.
במצעד השנתי של חברת מדיה פורסט, הכולל את השירים המושמעים ביותר ברדיו בישראל לשנת 2011, הגיע השיר למקום הראשון.
במצעד ההשמעות השנתי של אקו"ם, הגיע השיר למקום השלישי.
גם במצעדי העשור זכה השיר להצלחה רבה, תוך שהגיע למקום הראשון במצעד העשור של חברת מדיה פורסט, ובכך היה לשיר הישראלי המושמע ביותר ברדיו בעשור השני של המאה ה-21, ואילו במצעד השמעות העשור של אקו"ם, הגיע השיר למקום השלישי.
במצעד פזמוני העשור של כאן גימל, הגיע השיר למקום ה-66.
בדצמבר 2020 הוציאו חמישיית חברי סדרת הסאטירה "זהו זה!" גרסת כיסוי לסינגל.
מבקר המוזיקה יוסי חרסונסקי העניק לשיר ביקורת מעורבת באתרו "יוסמיוסיק", בה אמר כי "קלילות הדאנס בקצב מידטמפו, המנגינה וההפקה לה שותף יונתן דגן מ-J.Viewz לא ממש מצליחים לתמוך בטקסט המורכב.
טל אוהב לטפס יפה בסולם האוקטבות והרגש, אבל התוצאה הסופית פושרת משהו.
אף על פי כן, בביקורת שהעניק גיא סידיס מ-nrg לאלבום "אורות", אמר: "כששמעתי ברדיו את האקורד הראשון של 'מחוזקים לעולם' אמרתי לעצמי 'מה זה הדבר הזה?', לא ידעתי אם זה ישראלי, בריטי או אמריקאי, אבל ידעתי שזה טוב ושאני רוצה עוד".
הווידאו קליפ הרשמי של השיר פורסם ב-25 במאי 2010, והוא צולם, נערך ובוים על ידי טל עצמו.
נכון לספטמבר 2025, הקליפ עומד על 1.8 מיליון צפיות באתר יוטיוב.
סרטון הסינגל ביוטיוב (ללא קליפ) מונה 4.5 מיליון צפיות.
מחולל יישומים המכונה גם שפת תכנות הדור הרביעי (בראשי תיבות מאנגלית: 4GL) הוא כלי לפיתוח יישומי מחשב, שמספק יכולת הפשטה גבוהה יותר של חומרת המחשב מאשר שפות מהדור השלישי, מה שהופך את השפה לידידותית, עוצמתית ורב תכליתית.
אחד האפיונים של שפה זו הוא עיסוק עם אוספים גדולים של מידע ולא עם בתים וסיביות.
שפות אלו בדרך כלל כוללות תמיכה במסדי נתונים, ממשקי משתמש, אופטימיזציה מתמטית, מולטימדיה ופיתוח אתרי אינטרנט.
חלק משפות הדור השלישי המתקדמות כמו פייתון, רובי ופרל כוללות כמה תכונות של שפות 4GL.
כמו כן, ספריות עם תכונות הדומות לשפות דור רביעי פותחו כתוספות לשפות דור שלישי, דברים אשר טשטשו את האבחנה בין שפות 4GL ו-3GL.
בשנת 1980 ו-1990, נעשו מאמצים לפתח שפות תכנות מהדור החמישי (5GL).
מחולל יישומים קרוי לעיתים "שפת דור רביעי", משום שהתפתחותו באה לאחר שפות דור שלישי – שפות עיליות כגון קובול, פורטרן, פסקל, C, שהן אוסף של הוראות למחשב בפסדו אנגלית שעל פי רוב אינן תלויות בחומרה עליה תתבצע התוכנית.
שפות הדור הרביעי הן השלב הבא בהתפתחות.
יצירת כלי לפיתוח תוכנה שבו הגדרתם של יישומים נעשית בכלים מתקדמים במידה רבה מאלה של שפות הדור השלישי, כך שנחסך חלק ניכר מהתכנות הנדרש.
מחולל היישומים מהווה רמת הפשטה גבוהה יותר של מלאכת פיתוח התוכנה מאשר שפות הדור השלישי.
נפתח פער גדול יותר בין חומרת המחשב ומערכת ההפעלה לבין השפה, והמפתח איננו נדרש להבנה מעמיקה ברזי החומרה ומערכת ההפעלה כדי ליצור יישום מתפקד.
באמצעות מחוללי היישומים ניתן ליצור תוכנות ללא שימוש בתכנות, או עם שימוש מצומצם בקוד פשוט יחסית בשפת תסריט בנקודות מסוימות.
מדובר בתוכנה שיש לה יכולות שמוקנות לה מראש בתחום מסוים, וניתן לגזור ממנה את יכולותיה ליישומים שונים ולתת להם את הייחוד, הצורה והפונקציונליות הנדרשת, מתוך מרחב גדול של יכולות שקיימות במחולל.
ניתן לדמות את ההבדל בין שפות תכנות עיליות למחולל יישומים, כהבדל שיש בין בנייה סטנדרטית בלבנים ומלט, לבין בניה מתועשת שבה יוצקים מודולים מבניים ומרכיבים אותם ביחד.
מחולל יישומים מאפשר למשתמש בו להתרכז ב"מה" ולא ב"איך", וכך, למשל, מאפשר להתייחס לטבלה במסד נתונים או ליצירת טופס להצגת נתונים מבלי להתייחס לאופן מימושם.
כתוצאה מכך הפיתוח במחוללי יישומים קל, נוח ומהיר יותר, ודורש יכולת תכנות נמוכה.
יש מחוללים שמתפארים בכך שאין בהן קידוד בכלל, ובשל כך אף זכו לביקורת מצד מתכנתים שהרגישו חסומים ביכולות שלהם, אך ברובם יש שילוב של תכנות חזותי ביחד עם אפשרות לקידוד בשפת תכנות כלשהי, שמגדילה את הגמישות התכנותית.
שילוב זה יוצר שתי רמות של משתמשים במחולל היישומים:
משתמש שאינו מתכנת, כגון מנתח מערכות ומשתמש מתוחכם המתמקד ביישומים שאינם מצריכים תכנות.
מתכנת, המשתמש במחולל היישומים לפיתוח יישומים מורכבים, שבהם נדרשת יכולת תכנותית, ונעזר בכלי המחולל ליצירה מהירה של תשתית התוכנה.
ברוב המחוללים מוטמעים מראש אלגוריתמים שונים לביצוע מטלות תכנותיות שונות.
יכולות אלו מייתרות את כתיבת אותו קוד שוב ושוב.
זאת ועוד, כתיבת אלגוריתמים מוכנים בידי צוות מקצועי, שמכסה טווח רחב של אפשרויות, כמו למשל שימוש באלגוריתם שונים של מיון וחיפוש לפי המצבים השונים, בדרך כלל מאפשר כיסוי אופטימלי של הנושא, באופן שמתכנת מן השורה שצריך לממש יישום מסד נתונים לא היה מסוגל לו, או מתמודד איתו בקושי רב.
הטמעת אלגוריתמים שעברו בחינה מדוקדקת במחוללי היישומים, מאפשרת לפנות את מרצו וזמנו של המפתח, להגדרת ופיתוח האפליקציה המסוימת ותכניה, והממשקים השונים שלה, במקום להתמודד עם בעיות טכניות כמו התעסקות בדליפת זיכרון או בקובץ שננעל.
לרוב מחוללי היישומים אין יכולת הידור, ליצירת תוכנה עצמאית שרצה עצמאית, כפי שיש לשפות תכנות מהדור השלישי.
האפליקציות שנוצרות באמצעותם, שנשמרות בקובץ או מספר קובצי נתונים, יכולות לרוץ במסגרת מחולל היישומים או באמצעות גרסת הרצה שלו (גרסת Run Time) שהיא גרסה מנוונת של המחולל, שאפשר להריץ באמצעותה את היישום, אבל לא לפתח אותו.
אבחנה אחרת שעשויה להיות קשורה במידה מסוימת לאבחנה הקודמת, היא מחוללי יישומים חסרי שפה תכנותית שמוגבלים ביכולות שלהם כמו מג'יק, לבין מחוללי יישומים שמשולבת בהם שפה תכנותית, שמרחיבה במידה כזו או אחרת את הפונקציונליות שלהם ומיועדת לקהל מגוון יותר של מפתחים.
אבחנה נוספת היא בשיטה של הטיפול בנתונים, בין מחוללי יישומים מבוססי SQL, לבין מחוללי יישומים שיש להם שפה פנימית אחרת לטיפול בנתונים כדוגמת דיבייס וממשיכיו.
מחולל היישומים וויזדום (Wizdom) שפותח על ידי חברת מ.ל.ל הישראלית היה מחולל היישומים הראשון שהיה בגישה של תכנות מונחה-עצמים, שבו היה ניתן לרשת טופס ולשנות את תכונותיו.
קלות פיתוח: פשטות ונוחות בפיתוח לעומת סביבת פיתוח רגילה.
ניתן ליישם פעולות רבות ואף מורכבות בכמה הקלקות וגרירות עכבר, ובכמה בחירות מתוך תיבות רשימה.
הצורך להתעסק ב"קרביים התכנותים" פוחת מאוד, במיוחד לדברים מייגעים שבשגרה.
הדבר מאפשר ליצור יישומים מורכבים ואפקטיביים מאוד.
מהירות פיתוח: מחזור פיתוח קצר, שמאפשר ליצור יישום חדש בזמן קצר משמעותית מזה הנדרש בסביבת פיתוח רגילה.
הדבר גם מאפשר לקצץ בעלויות הפיתוח ולהיות תחרותי ורווחי.
תחזוקה: יכולת תחזוקה קלה, שכן ניתן לנווט בקלות ברכיבים שמכיל היישום כמו טופס או דוח ולתקן את הבעיות.
יתר על כן, כיוון שהפיתוח מהיר וקל, במידה שיש חלק בעייתי שלא מתפקד כראוי, ניתן בקלות למחוק אותו ליצור מחדש במהירות.
ניפוי: מיעוט באגים בשל מיעוט הקוד שקיים במחולל, ובשל העובדה שחלק מהקוד מחולל באופן אוטומטי או מהווה שכבה עוטפת, ומכיוון שמודולים שקיימים בו דובגו בשיטות מקצועיות, ובידי מפתחים מקצועיים מהרמה הראשונה.
נגישות: פשטות הפיתוח מנגישה פיתוח יישומים וביצוע פרויקטים גם לאנשים שאינם מתכנתים מקצועיים, או כאלו שהם ברמה מקצועית נמוכה יחסית, דבר המאפשר גם לקצץ בעלות הפיתוח של פרויקט וגם לאפשר ליצור יישומים גם לאנשים מקצועיים שאינם אנשי תוכנה.
שימוש ברכיבים מקצועיים: חלקים רבים ושונים במחולל נכתבו במטרה לעשות את המטלות באופן המוצלח ביותר, תוך שילוב באלגוריתמים שונים ובדיקת איכות שלהם, דבר שמתכנת בשפה עילית היה מתקשה להגיע אליה.
למשל הצפנת הנתונים באופן יעיל, או פיתוח מקבילי שולחני ואינטרנטי ביחד.
יציבות ועקביות: בניגוד לכתיבה בשפה עילית שבה יש דינמיות, ועשוי להיות שימוש בקטעי קוד שונים במקומות דומים וחסרה עקביות ויציבות, במחולל יישומים קיימת יציבות והרכיבים יפעלו באופן דומה ובאופן צפוי.
חוסר גמישות: מבנה קשיח וחוסר גמישות לעומת הגמישות והחופשיות שמאפשר תכנות רגיל.
ברוב המחוללים בדרך כלל צריך להיצמד לקונבנציות שמכתיב מחולל היישומים, ואף אם יש יכולות הרחבה, עדיין תהיה חסרה גמישות במקרים רבים.
כבילות ותלות במפתחי המחולל: כיוון שהמחולל מגיע עם תכונות מובנות, קשה בדרך כלל להרחיב את התכונות שלו, להסיר מגבלות, ולשפר היבטים רבים בתוכו, ועל כן קיימת תלות של המשתמשים במפתח המחולל, שבדרך כלל יש לו סדר יום משלו ותפיסות שאינן בהכרח עולות בקנה אחד עם של המשתמשים במחולל.
סרבול: אף במקרה שרוצים ליצור אפליקציה קטנה המכילה טבלה וטופס בודד, יהיה צריך לגרור ברוב מחוללי היישומים את כל קובץ ההרצה של המחולל, מכיוון שרוב המחוללים אינם יוצרים קובץ בינארי עצמאי שמוכן להרצה, אלא קובץ נתונים ומשתמשים ביכולות שלהם, או בגרסת זמן ריצה כדי לפעול.
מורכבות: מחוללי היישומים הם בדרך כלל כלים מורכבים שמכילים הרבה חלקים והרבה פרטים, שנדרשת השקעה וזמן רב כדי ללמוד אותם לפרטיהם.
בניגוד לשפת תכנות כללית שלאחר שנלמדת פעם אחת, ניתן לעשות בה שימוש בכל תחום, המימוש של מחוללי יישומים הוא בדרך כלל בתחום ההתמחות הצר שלהן.
פעילות לא צפויה: כיוון שהקוד הפנימי לא גלוי, ודרכי הפעולה של המחולל סמויים מהעין, לעיתים קשה לדעת כיצד המערכת תפעל במערכות שונות שמוגדרות אחרת, ואף קשה לשנות אופן פעילות בעייתי.
עלות: בחלק מהמחוללים כמו למשל המג'יק בעבר והפאואר בילדר כיום העלות הכספית גבוהה, והם מתומחרים במחיר גבוה ממחירי סביבות פיתוח רגילות.
ובחלקם יש לשלם תמלוגים על כל גרסת הרצה שמופצת, דבר שמגדיל את העלות ומוריד את הריווחיות.
עלות זו מתקזזת מול החיסכון בעלות הפיתוח.
מחול אירובי הוא פעילות אירובית המתבצעת על ידי תנועות וצעדים מעולם המחול והתנועה ולצלילי מוזיקה, בדרך כלל כספורט פנאי.
פעילות אירובית היא פעילות גופנית המתבצעת על ידי קבוצות שרירים גדולות, בתנועה מחזורית, בעצימות תת-מרבית ולזמן ממושך ברצף, שמטרתה שיפור סיבולת אירובית (סיבולת לב-ריאה).
בשנת 1969, ג'קי סורנסון, אשת טייס אמריקאי, רקדנית ומורה לריקוד בנתה שיעור המורכב מתרגילי התעמלות וצעדי ריקוד בליווי מוזיקלי על מנת לספק פעילות לנשות הטייסים בבסיס.
מספר שנים לאחר מכן ג'יין פונדה, שחקנית מפורסמת, הפכה לתומכת נלהבת של התחום, ופתחה סטודיו משלה ולימדה בו.
עשור מאוחר יותר, נוספה לתחום המחול האירובי המדרגה האירובית.
ג'ין מילר, אתלטית מקצועית ומדריכת מחול אירובי, אשר סבלה מפציעה בברך, ניסתה לשקם את ברכיה על ידי אימון על המדרגות האחוריות בביתה אשר באטלנטה, ג'ורג'יה (ארצות הברית).
כך נולד הרעיון לאימון במחול אירובי על מדרגה.
מאז ועד היום, עבר תחום המחול האירובי שינויים ושיפורים רבים.
בין השאר עבודה על משטח מיוחד הבולם זעזועים, תוספת של נעליים מיוחדות לאימון האירובי ועוד.
כיום, כמעט בכל מכון כושר קיים סטודיו המיועד לשיעורי אירובי שונים וזהו אחד מענפי ספורט הפנאי הפופולריים ביותר.
מְחוֹלָה היא התנחלות בעלת אופי דתי לאומי במתכונת של מושב על קו התפר שבין בקעת הירדן לעמק בית שאן, כ-18 ק"מ דרומית לעיר בית שאן.
היישוב שוכן על כביש 90, בין הירדן ממזרח ואזור בקעת בזק ממערב.
זהו היישוב הצפוני ביותר והחל מ-2024 גם היישוב הגדול ביותר במועצה אזורית ערבות הירדן.
היישוב הוקם כהיאחזות נח"ל ב-6 בפברואר 1968, ז' בשבט תשכ"ח, ואוזרח ב-13 בנובמבר 1969, ג' בכסלו תש"ל.
מבחינה ארגונית שייך המושב לאיגוד המושבים של "הפועל המזרחי" והוא הראשון שהוקם בבקעת הירדן לאחר מלחמת ששת הימים.
לאחר מלחמת ששת הימים, באוגוסט-ספטמבר 1967, החלו במטכ"ל צה"ל דיונים על הקמת היאחזויות נח"ל באזורים שנכבשו במלחמה ובהם יהודה ושומרון.
הוחלט להתחיל את ההתיישבות ביהודה ושומרון בהיאחזות שתוקם בקרבת הקו הירוק (נחום ברנע הגדיר זאת: גיחה זעירה לדרום הקו הירוק שתמיד ניתן להאבק עליה כתיקון גבול) כהמשך ישיר של יישובי עמק בית שאן.
בסוף דצמבר 1967, לאחר איתור אדמות נפקדים שלא היו בשימוש, הוחלט בדיון אצל ראש הממשלה, לוי אשכול, בהשתתפות שר הביטחון, שר החקלאות ומנהל מחלקת ההתיישבות של הסוכנות היהודית על הקמת היאחזות באזור הכפר ברדלה.
ההחלטה יצאה להכנה בפיקוד הנח"ל מיד בתחילת ינואר אולם התעכבה למשך חודש כדי לאתר היקף מספיק של אדמות לקיום היאחזות.
בני גרעין של בני עקיבא עלו למקום ב-6 בפברואר 1968 ובנות הגרעין הצטרפו אליהם ב-12 בפברואר 1968 והקימו היאחזות בשם נח"ל סוכות.
ב-14 בפברואר 1968, ט"ו בשבט תשכ"ח, חגגו בני הגרעין את העלייה לקרקע במסיבה פנימית ויום זה מצוין על ידי בני עקיבא כיום העלייה על הקרקע.
הקמת ההיאחזות בוצעה בלא פרסום וללא קיום טקס פומבי.
אפילו כותרת הדיון אצל ראש הממשלה לא ציינה שמדובר בהקמת היאחזות אלא רק ב"עיבוד קרקעות", זאת על מנת למנוע לחצים בתוך ישראל ומחוצה לה כנגד הקמת היאחזויות ביהודה ושומרון.
באפריל 1968 פורסמה בירחון במחנה נח"ל כתבה ראשונה על ההיאחזות, אך ללא ציון שמה ומיקומה.
באוגוסט 1968 כבר פורסם בעיתונות דבר הקמת ההיאחזות עם ציון שמה ומיקומה ובנובמבר התקיים טקס העלייה על הקרקע בנוכחות אלוף פיקוד המרכז רחבעם זאבי.
באותו חודש פורסם לראשונה ראיון במעריב עם החיילים במקום.
באותה תקופה עברה ההיאחזות אל מקום הקבע שלה כ-2 קילומטר צפונית לנקודת ההיאחזות הראשונית, בראש גבעה בגובה 170 מטר מתחת לגובה פני הים.
היאחזות הנח"ל אומצה על ידי קיבוצי בקעת בית שאן, דתיים וחילוניים כאחד, אשר ביום האזרוח העניקו עוגה בצורת חומה ומגדל, וכן על ידי מושב כפר הרא"ה אשר ליווה אותו עד התאזרחותו.
כן אומץ המושב על ידי לשכות בני ברית ברמת השרון ותל אביב.
היאחזות הנח"ל אוזרחה ב-13 בנובמבר 1969, בטקס צנוע.
בהיעדר גרעין משפחות שיתיישב במקום, היא אוזרחה על ידי קבוצה קטנה של בוגרי "גרעיני נחשון" א' ו-ב' של הנח"ל שקודם לכן איישו את ההיאחזות כחיילים.
בצעדיו הראשונים הוא המשיך להתנהל כקיבוץ והיו בו רק שני זוגות נשואים.
התושבים ראו בלידת הילדה הראשונה, תמר, ביוני 1970, סימן ממשי ראשון לכך שהמקום אכן התאזרח.
התקשורת עקבה אחר הצעדים הראשונים של היישוב.
היא דיווחה על לידת הבת הראשונה, על ברית המילה הראשונה ועל החתונה הראשונה.
אלוף פיקוד מרכז, רחבעם זאבי, ליווה מקרוב את היישוב בצעדיו הראשונים.
בסוף שנת 1970, לאחר לפחות שני ניסיונות כושלים, נקדחה במקום באר שאפשרה את הרחבת החקלאות במקום.
בשנת 1971 הצטרפה ליישוב קבוצה של בוגרי "גרעין גדיל", שאיישו את ההיאחזות בעת שהיא אוזרחה.
בראשית שנות ה-70 קיים המושב חקלאות על פני שטח של 4000 דונם, אשר כללה לרוב גידולי גזרים, מלפפונים ומלונים ליצוא.
בנוסף היו במושב לול, מוסך ומפעלי תעשייה, בהם מפעל למכשירים הידראוליים שבשנות ה-80 היה ליצואן מוסמך בתחום המתכת.
בשנת 1978 החליט המושב לבטל את השיתופיות ולהיות מושב עובדים.
שליש מן המשפחות המשיכו להתנהל כמושב שיתופי, ובמושב התגוררו זה לצד זה חברי המושב השיתופי וחברי מושב העובדים.
בתחילת 1984 עברו חברי המושב השיתופי לשדמות מחולה ואזרחו אותה.
בשנת 2001 הוקם בסמוך למחולה מאחז בשם גבעת סלעית, על שם סלעית שיטרית, בת מחולה שנרצחה בפיגוע ירי חבלני שאירע סמוך ליישוב במהלך האינתיפאדה השנייה.
במאחז התגוררו בשנת 2012, 10 משפחות.
בשנת 2014 התגוררו במושב יותר ממאה ועשר משפחות והרחבה קהילתית שלב ב'.
בשנת 2016 הוקם כקילומטר צפונית מערבית לגבעת סלעית מאחז נוסף בשם שירת העשבים בו נכון ל-2021 גרות עשר משפחות.
ביום הכיפורים ה'תשפ"ג (אוקטובר 2022) הוצת ביישוב משק חקלאי על ידי מחבלים ערבים מהכפר עין אל-בידה, כחלק מטרור חקלאי, ההצתה הוכרה כפיגוע טרור על רקע לאומני.
מקור השם נח"ל סכות הוא כשם העיר המקראית סֻכּוֹת בעבר הירדן המזרחי, או כשם סֻכּוֹת בצדו המערבי של נהר הירדן, המזוהה כיום עם חרבת א-סכות (במקום בו נמצא היום מוצב 'ברווז' של צה"ל).
מקור השם מחולה הוא כשם העיר המקראית אבל מחולה, שמקומה המשוער מוצע על ידי ארכאולוגים, בין היתר, ב-2 תלים סמוכים ליישוב: תל אל חילו, דרומית למושב ותל אבו צוץ, מזרחית לכביש 90 במקום בו נמצא כיום מוצב 'אגמית' של צה"ל.
היישוב "אבל מחולה" נזכר בתנ"ך שלוש פעמים:
בסיפור מלחמת גדעון והמדינים, כיעד בריחתם של המדיינים (ספר שופטים, ז', כ"ב).
כאחת הערים בימי שלמה המלך (ספר מלכים א, ד', י"ב).
כעיר מוצאו של הנביא אלישע, תלמידו ויורשו של אליהו הנביא (ספר מלכים א, י"ט, ט"ז).
רוב תושבי המקום מתפרנסים מחקלאות, חינוך, משק ומקצועות חופשיים.
עיקר הגידולים הם תבלינים ירוקים טריים, תמרים, הדרים ומעט גידולי שדה.
כמו כן במקום לולים ורפתות לגידול עגלים להפקת חלב.
באגודה השיתופית של המושב ישנם היום מטעי תמרים, פרדסי הדרים ולולים.
סטודיו לעבודות אמנות, סטודיו לאומנות הנפחות בברזל, חנות ומעבדה למחשבים וציוד משרדי.
במושב קיימים בית כנסת, מקווה, שיעורים, תנועת נוער בני עקיבא, צרכנייה, מועדון חברים, מועדון לנוער וחוגים, מועדון לגילאי התיכון, ספרייה, בריכה, מרפאה, תחנת דלק, שירותי משרד, דואר ודף מידע שבועי, גנים, פעוטונים, ועדת חינוך פעילה, ועדת תרבות פעילה מאוד, ועדת קליטה ועוד.
בשנת 1984 הקימה ויצו במקום מועדון חברות.
מבחינה מוניציפלית שייך מושב מחולה למועצה אזורית ערבות הירדן.